|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. gruodžio 22 d. |
| sprendimu Nr. T2-333 |

**KLAIPĖDOS MIESTO SAVIVALDYBĖS**

**SOCIALINĖS ATSKIRTIES MAŽINIMO PROGRAMOS (Nr. 12) APRAŠYMAS**

|  |  |
| --- | --- |
| Biudžetiniai metai | **2016-ieji metai** |
| Asignavimų valdytojas (‑ai), kodas  | Savivaldybės administracija, 1Socialinių reikalų departamentas, 3Investicijų ir ekonomikos departamentas, 5Miesto ūkio departamentas, 6 |
| Programos pavadinimas | **Socialinės atskirties mažinimo programa**  | Kodas | **12** |
| **Programos parengimo argumentai** | Programa parengta siekiant užtikrinti socialiai pažeidžiamų gyventojų grupių socialinę integraciją bei efektyvią socialinę apsaugą. Realizuojamos Lietuvos Respublikos vietos savivaldos įstatymu nustatytos *savarankiškosios savivaldybių funkcijos*: socialinių paslaugų planavimas ir teikimas, socialinių paslaugų įstaigų steigimas, išlaikymas ir bendradarbiavimas su nevyriausybinėmis organizacijomis; sąlygų savivaldybės teritorijoje gyvenančių neįgaliųjų socialiniam integravimui į bendruomenę sudarymas; savivaldybės socialinio būsto fondo sudarymas ir jo remontas, socialinio būsto nuoma.Programa taip pat įgyvendinamos Lietuvos Respublikos vietos savivaldos įstatymu nustatytos valstybinės (valstybės perduotos savivaldybėms) funkcijos. Valstybinės funkcijos – tai valstybės funkcijos, perduotos savivaldybėms atsižvelgiant į gyventojų interesus. Šios funkcijos perduotos įstatymų ir įgyvendinamos vadovaujantis valstybės teisės aktais |
| **Ilgalaikis prioritetas****(pagal KSP)** | Sveika, sumani ir saugi bendruomenė | **Kodas** | **I** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | Kodas | **03** |
| Programos tikslas | Įgyvendinti socialinės paramos politiką siekiant sumažinti socialinę atskirtį Klaipėdos mieste | Kodas  | **01** |
| **Tikslo įgyvendinimo aprašymas.**Įgyvendinant šį tikslą siekiama teikti kokybiškas socialines paslaugas miesto gyventojams, kompetentingai, kokybiškai ir tikslingai teikti piniginę socialinę paramą. Tikslas įgyvendinamas perkant socialines paslaugas, reikalingas Klaipėdos miesto gyventojams, organizuojant socialinių paslaugų teikimą savivaldybės įsteigtose biudžetinėse įstaigose, iš dalies finansuojant nevyriausybines organizacijas ir taip skatinant bendruomenės narius imtis atsakomybės už socialinių paslaugų bendruomenei teikimą bei sudarant sutartis su socialinę globą teikiančiomis įstaigomis dėl asmeniui teikiamos trumpalaikės ar ilgalaikės socialinės globos išlaidų finansavimo. Kartu su Neįgaliųjų reikalų departamentu prie Socialinės apsaugos ir darbo ministerijos organizuojami aplinkos pritaikymo neįgaliesiems darbai. Vykdomas socialinės reabilitacijos paslaugų neįgaliesiems bendruomenėje projektų finansavimas ir jų vykdymo kontrolė. Taip pat organizuojamas, koordinuojamas ir kontroliuojamas socialinių išmokų skaičiavimas ir mokėjimas. Tikslui įgyvendinti vykdomi šie uždaviniai:**01 uždavinys.** **Užtikrinti Lietuvos Respublikos įstatymais, Vyriausybės nutarimais ir kitais teisės aktais numatytų socialinių išmokų ir kompensacijų mokėjimą.** Siekiant kiek įmanoma labiau pagerinti neįgalių bei pagyvenusių žmonių materialinę padėtį, Lietuvos Respublikos valstybinių šalpos išmokų įstatymas numato galimybę iš Lietuvos Respublikos valstybės biudžeto tokią teisę turintiems asmenims gauti šalpos pensijas, šalpos našlaičių pensijas, slaugos ar priežiūros (pagalbos) išlaidų tikslines kompensacijas, šalpos kompensacijas. 2015 m. pradėtos teikti trumpalaikės socialinės globos paslaugos (atokvėpio), vaikams su negalia biudžetinėje įstaigoje Klaipėdos sutrikusio vystymosi kūdikių namuose, vienu metu paslaugą gali gauti 8 vaikai, 2016 m. planuojama paslaugą teikti 12 vaikų.  Nepasiturinčioms šeimoms, auginančioms remiamo amžiaus vaikus, įvertinus pajamas teikiama Lietuvos Respublikos išmokų vaikams įstatymu nustatyta valstybės parama. Įgyvendinant Lietuvos Respublikos piniginės socialinės paramos nepasiturintiems gyventojams įstatymo nuostatas, Lietuvoje taikoma bendroji pajamų ir turto įvertinimu pagrįsta piniginės socialinės paramos teikimo sistema. Nepasiturintiems gyventojams mokama socialinė pašalpa, garantuojanti minimalias lėšas prasimaitinti, ir teikiamos būsto šildymo išlaidų, geriamojo vandens išlaidų ir karšto vandens išlaidų kompensacijos, skirtos būsto išlaikymo išlaidoms iš dalies padengti. Teisę gauti piniginę socialinę paramą turi bendrai gyvenantys asmenys (vienas gyvenantis asmuo), kai suaugę asmenys yra išnaudoję visas kitų pajamų gavimo galimybes ir negali savarankiškai apsirūpinti pakankamomis pragyvenimui lėšomis.Socialinių pašalpų ir būsto šildymo išlaidų, geriamojo vandens išlaidų ir karšto vandens išlaidų kompensacijų teikimąvykdant kaip savarankiškąją savivaldybės funkciją, patvirtinus savivaldybės norminius dokumentus siekiama kuo efektyviau naudoti lėšas, taikliau skiriant paramą, mažinti piktnaudžiavimą. Numatytos priemonės: taikomi rizikos kriterijai paramos veiksmingumui įvertinti, operatyviai tikrinamos gyvenimo sąlygos, numatyti periodiniai tikrinimai, bendradarbiaujama ir keičiamasi informacija su kompetentingomis įstaigomis, asmenims, patyrusiems socialinę riziką parama teikiama atsižvelgiant į šių asmenų socialinę situaciją, pasitelkiama visuomenei naudingai veiklai atlikti ir kt. Mokiniams iš mažas pajamas gaunančių bendrai gyvenančių asmenų nemokamas maitinimas, parama mokinio reikmėms įsigyti skiriami vadovaujantis Lietuvos Respublikos socialinės paramos mokiniams įstatymu. Valstybės parama teikiama įvairiomis išmokomis, siekiant nors iš dalies atlyginti asmenims ir jų šeimų nariams, nukentėjusiems dalyvaujant rezistenciniame pasipriešinime, atliekant būtinąją karinę tarnybą sovietinėje armijoje, kovojant už Lietuvos Respublikos laisvę 1991 m. sausio 11–13 d.Nelaimingo atsitikimo, sunkios ligos ir kitais atvejais nepasiturintiems gyventojams numatoma iš savivaldybės biudžeto mokėti vienkartines pašalpas, iš dalies kompensuoti vietinę rinkliavą už komunalinių atliekų surinkimą ir tvarkymą, kompensuoti įsiskolinimus už komunalinius patarnavimus, teikti paramą mirties atveju mirus Klaipėdos miesto gyventojams, kai parama negali būti skiriama Lietuvos Respublikos paramos mirties atveju įstatymo nustatyta tvarka, padengti mokinių iš mažas pajamas gaunančių bendrai gyvenančių asmenų nemokamo maitinimo patiekalų gamybos išlaidas.Lietuvos Respublikos socialinės apsaugos ir darbo ministro 2012 m. liepos 20 d. įsakymu Nr. A1-353 Klaipėdos miesto savivaldybės administracija patvirtinta kaip Integralios pagalbos plėtros programos vykdytoja. Šiuo projektu išplėstos dienos socialinės globos paslaugos asmens namuose, papildomai paslaugas gauna 50 asmenų su fizine ir psichine negalia. Programą įgyvendina Biudžetinė įstaiga Klaipėdos miesto socialinės paramos centras ir biudžetinė įstaigaNeįgaliųjų centras „Klaipėdos lakštutė“. Klaipėdos miesto savivaldybės administracija pakviesta dalyvauti tęstiniame šio projekto vykdyme, kuris tęstųsi iki 2020 m.**02 uždavinys. Teikti visuomenės poreikius atitinkančias socialines paslaugas įvairioms gyventojų grupėms.***Biudžetinės įstaigos Klaipėdos miesto socialinės paramos centro* darbuotojai senyvo amžiaus asmenims ir asmenims su negalia teikia pagalbos į namus (220 asmenų vidutiniškai per mėn.), transporto paslaugas (40 asmenų vidutiniškai per mėn.) neįgaliems, senyvo amžiaus ir socialinės rizikos asmenims, neįgalius miesto gyventojus aprūpina techninės pagalbos priemonėmis, atstovauja teismuose nustatant neįgaliesiems rūpybą bei paskiriant jiems rūpintojus, teikia informavimo, konsultavimo, tarpininkavimo ir atstovavimo, lydėjimo, sociokultūrines paslaugas, dalija asmenims drabužius, avalynę, maistą, socialinės rizikos asmenims tvarko dokumentus. Visuomenei senstant didėja dienos socialinės globos asmens namuose ir institucijoje paslaugų poreikis. Įstaiga planuoja teikti dienos socialinės globos paslaugas asmens namuose asmenims su sunkia fizine negalia (55 asmenims vidutiniškai per mėn.). Ši paslauga finansuojama iš valstybės biudžeto tikslinės dotacijos. Įstaigai suteiktas socialinio darbo metodinio centro statusas. Nuo 2015 m. sausio 1 d. papildomai įstaigai skirti 6 etatai pagalbos į namus paslaugoms teikti, šios paslaugos laukia 18 asmenų. *Biudžetinė įstaiga Neįgaliųjų centras „Klaipėdos lakštutė*“asmenims, turintiems psichikos ir elgesio sutrikimų, teikia pagalbos į namus paslaugas bei dienos socialinės globos paslaugas institucijoje. Dienos centrą lanko 45 asmenys, pagalba į namus teikiama 37 asmenims vidutiniškai per mėn. Įstaigoje organizuojamos neįgaliųjų tikslinės veiklos grupės. Užsiėmimai vykdomi atsižvelgiant į klientų specialiuosius poreikius, galimybes. Klientai turi galimybę užsiimti namų ruoša, siuvimu, audimu, pynimu iš šiaudelių, stalystės darbais, kompiuterinio raštingumo ugdymu, sportu, menine veikla. Įstaigai suteiktas socialinio darbo metodinio centro statusas. Nuo 2015 m. rugsėjo–spalio mėnesių įstaiga šias paslaugas teiks ir adresu Panevėžio g. 2, 40 vietų dienos centre. Dienos socialinės globos paslaugos teikiamos 60 asmenų vidutiniškai per mėn. su sunkia psichine negalia jų namuose. Ši paslauga finansuojama iš valstybės biudžeto tikslinės dotacijos.*Biudžetinėje įstaigoje Klaipėdos miesto nakvynės namuose* socialinės rizikos asmenims teikiama apgyvendinimo nakvynės namuose paslauga (adresu: Viršutinė g. 21 ir Šilutės pl. 8, iš viso 122 vietos) bei laikino apnakvindinimo paslauga (Šilutės pl. 8 patalpose, rūsyje, 52 vietos). Įstaigoje apgyvendintiems asmenims teikiamos informavimo, konsultavimo, tarpininkavimo ir atstovavimo paslaugos, kasdienio gyvenimo įgūdžių ugdymas ir palaikymas, laisvalaikio organizavimas, psichologinė pagalba, bendravimo paslauga, sudaromos minimalios asmens higienos, buitinės bei maitinimosi sąlygos, organizuojamos sveikatos priežiūros paslaugos. Taip pat, siekiant padidinti socialinės rizikos asmenų savarankiškumą, planuojama inicijuoti aplinkos pritaikymą rekonstruojant patalpas naujoms paslaugoms teikti (grupiniams savarankiško gyvenimo namams įrengti) bei pritaikyti asmenims su negalia. Tuo tikslu planuojama dalyvauti rengiant paraišką dėl lėšų iš ES fondų pritraukimo. 2015 m. pabaigoje – 2016 m. pradžioje intensyvinant socialinį darbą su benamiais ir atsižvelgiant į Nakvynės namų patirtį dirbant su šiais asmenimis Nakvynės namuose planuojama inicijuoti steigti etatą darbuotojo, kuris teiktų intensyvios krizių įveikimo pagalbos paslaugas benamiams įvykio vietoje, t. y. gatvėje. Tokiu būdu socialinis darbas su benamiais būtų koncentruotas vienoje įstaigoje. *Biudžetinė įstaiga* *Klaipėdos miesto globos namai* teikia trumpalaikę ir ilgalaikę socialinę globą 82 senyvo amžiaus, suaugusiems asmenims su negalia ir su sunkia negalia. Įstaigoje teikiamos informavimo, konsultavimo, tarpininkavimo ir atstovavimo paslaugos, apgyvendinimas, kasdienio gyvenimo įgūdžių ugdymas ir palaikymas, laisvalaikio organizavimas, pagalba rengiantis, maitinantis, prausiantis ir kitokio pobūdžio pagalba, sveikatos priežiūros paslaugos (slauga), kitos paslaugos, reikalingos asmeniui pagal jo savarankiškumo lygį. Įstaigai 2007 m. Lietuvos Respublikos socialinės apsaugos ir darbo ministro įsakymu suteiktas socialinio darbo metodinio centro statusas ir patvirtintos kvalifikacijos kėlimo programos.  *Biudžetinė įstaiga* *Klaipėdos miesto šeimos ir vaiko gerovės centras* teikia socialinių įgūdžių ugdymo ir palaikymo paslaugas socialinės rizikos šeimoms ir jose gyvenantiems vaikams; intensyvios krizių įveikimo pagalbos paslaugas vaikams iš socialinės rizikos šeimų ir socialinės rizikos vaikams (12 vietų), trumpalaikės socialinės globos paslaugas vaikams, likusiems be tėvų globos (12 vietų), socialinių įgūdžių ugdymo paslaugas vaikams iš socialinės rizikos šeimų ir socialinės rizikos vaikams dienos centre (40 vietų). Per 2015 m. įstaigos darbuotojai socialinių įgūdžių ugdymo ir palaikymo paslaugas teikė 380 socialinės rizikos šeimų (ši paslauga finansuojama iš valstybės biudžeto lėšų). Įstaiga veiklą vykdo Turgaus g. 22 / Tomo g. 15, Debreceno g. 48. Pastate Taikos pr. 76A teikiama apgyvendinimo krizių centre paslauga moterims ir motinoms su vaikais, patyrusioms smurtą artimoje aplinkoje (24 vietos). Įstaigoje tęsiamas būsimų globėjų rengimas pagal PRIDE programą, vykdoma globos priežiūra bei naujų globėjų, norinčių globoti vaikus, paieška. Organizuojami tęstiniai tėvystės įgūdžių tobulinimo užsiėmimai. Pasikeitus norminiams teisės aktams, reglamentuojantiems socialinių paslaugų teikimą, 2015 m. Klaipėdos miesto šeimos ir vaiko gerovės centras pradėjo teikti pagalbos globėjams (rūpintojams) ir įvaikintojams, susietiems ir nesusietiems su globojamu (rūpinamu) vaiku giminystės ryšiais, paslaugas, iki šiol tokios paslaugos buvo teikiamos tik nesusietiems su globojamu vaiku giminystės ryšiais globėjams (rūpintojams). Per 2015 m. šios paslaugos suteiktos 32 globėjams (rūpintojams). 2016 m. planuojama, kad Klaipėdos miesto šeimos ir vaiko gerovės centras pradės teikti prevencines socialines paslaugas šeimai, kuri dar nėra įtraukta į socialinės rizikos šeimų apskaitą, tačiau patiria rizikas. Taip pat planuojama, kad šiame centre būtų sustiprintas psichoterapinės pagalbos prieinamumas globėjų (rūpintojų), įtėvių šeimoms. *Biudžetinėse įstaigose Klaipėdos vaikų globos namuose „Rytas“, „Smiltelė*“ ir *Klaipėdos socialinių paslaugų centre „Danė“* siekiama kokybiškai teikti socialines paslaugas likusiems be tėvų globos vaikams, kuriems nustatyta laikinoji ar nuolatinė globa (rūpyba). Vaikai, likę be tėvų globos, ruošiami visaverčiam savarankiškam gyvenimui šeimoje ir visuomenėje. Įstaigoje teikiamos šios paslaugos: informavimo, konsultavimo, tarpininkavimo ir atstovavimo, psichologinė, ugdymo organizavimo, apgyvendinimo, kasdieninio gyvenimo įgūdžių ugdymo ir palaikymo (tvarkant pinigų apskaitą, apsiperkant, atliekant buitinius darbus, bendraujant ir pan.), darbinių įgūdžių ugdymo, transporto, laisvalaikio organizavimo, bendravimo, pagalba rengiantis, maitinantis, prausiantis ir kito pobūdžio pagalba, asmeninės higienos paslaugų organizavimo (skalbimo paslaugų ir pan.), maitinimo, sveikatos priežiūros paslaugos (slauga), kitos paslaugos, reikalingos vaikui pagal jo savarankiškumo lygį. Savivaldybė siekia, kad vaikų, augančių stacionariuose globos namuose, skaičius mažėtų, kad kuo daugiau vaikų augtų šeimose. 2014 m. visuose vaikų globos namuose buvo patvirtintos 142 planinės vietos, nuo 2015-08-01 – 122 planinės vietos, nuo 2016‑01‑01 – 115 planinių vietų. Vaikų globos namuose „Rytas“ planuojama teikti projektą dėl aplinkos pritaikymo vaikams su negalia, rekonstruoti patalpas naujų paslaugų teikimui (grupiniai, savarankiški gyvenimo namai).Savivaldybės administracija socialines paslaugas Klaipėdos miesto gyventojams perka iš viešųjų įstaigų, nevyriausybinių organizacijų, labdaros ir paramos fondų. 2016 m. miesto gyventojams planuojama teikti šias socialines paslaugas, kurios perkamos Lietuvos Respublikos viešųjų pirkimų įstatymo nustatyta tvarka: dienos socialinės globos paslaugos asmenims su psichine negalia teikiamos Klaipėdos specialiojoje mokykloje-daugiafunkciame centre „Svetliačiok“; dienos socialinės globos paslaugos asmenims su sunkia psichine negalia teikiamos Klaipėdos specialiojoje mokykloje-daugiafunkciame centre „Svetliačiok“; dienos socialinės globos paslaugos vaikams su negalia ir su sunkia negalia teikiamos Klaipėdos specialiojoje mokykloje-daugiafunkciame centre „Svetliačiok“, su sunkia negalia teikiamos VšĮ dienos centre „Kelias kartu“; dienos socialinės globos paslaugas asmens namuose asmenims su sunkia negalia, dienos socialinės priežiūros paslaugas rizikos vaikams ir rizikos šeimų vaikams teikia labdaros ir paramos fondas Dvasinės pagalbos jaunimui centras bei labdaros ir paramos fondo „Dienvidis“ dienos centras; nemokamo maitinimo paslaugas socialinės rizikos asmenims, neįgaliems, senyvo amžiaus asmenims teikia labdaros ir paramos fondas „Maisto bankas“. 2016 m. planuojama pirkti Lietuvos Respublikos viešųjų pirkimų įstatymo nustatyta tvarka pagalbos į namus paslaugas, kadangi biudžetinėse įstaigose teikiamų šių paslaugų nepakanka. 2015 m. Savivaldybės administracija sudarę sutartis su 18 socialinę globą teikiančiomis įstaigomis dėl senyvo amžiaus asmenims, asmenims su negalia ir sunkia negalia teikiamos trumpalaikės ar ilgalaikės socialinės globos išlaidų finansavimo. Klaipėdos miesto savivaldybės administracijos direktoriaus 2015 m. birželio 18 d. įsakymu Nr. AD1-1830 patvirtintas Perėjimo nuo institucinės globos prie šeimoje ir bendruomenėje teikiamų paslaugų likusiems be tėvų globos vaikams veiksmų planas. Šiame plane patvirtintos 2015–2020 m. priemonės, skirtos mažinti vaikų globą institucijoje ir stiprinti socialinę pagalbą šeimoms, auginančioms neįgalius vaikus, šeimoms, patiriančioms rizikas, prevencines paslaugas šeimoms, inicijuoti naujų socialinių paslaugų teikimą, viešinimą. Iš savivaldybės biudžeto lėšų iš dalies remiami nevyriausybinių organizacijų socialiniai projektai, 2016 m. planuojama paremti 20 projektų, skirtų socialinėms paslaugoms organizuoti neįgaliesiems, benamiams, socialinės rizikos vaikams, vaikams, likusiems be tėvų globos, senyvo amžiaus asmenims. Nuo 2015 m. finansuojami nevyriausybinių organizacijų socialiniai projektai, skirti socialinių paslaugų infrastruktūrai gerinti. Šių projektų finansavimo tikslas – išplėsti nevyriausybinių organizacijų, teikiančių trumpalaikę ar ilgalaikę socialinę globą, dienos socialinę globą institucijoje, galimybes, pagerinant socialinių paslaugų infrastruktūrą, 2015 m. finansuoti 4 projektai (Klaipėdos specialiosios mokyklos-daugiafunkcio centro „Svetliačiok“, Telšių vyskupijos Caritas Klaipėdos regiono globos namai, Lietuvos sutrikusio intelekto žmonių globos bendrijos „Klaipėdos viltis“). Planuojama pagal nevyriausybinių organizacijų pateiktą poreikį tęsti infrastruktūros gerinimo projektų dalinį finansavimą.2016 m. vykdant socialinės reabilitacijos paslaugų neįgaliesiems bendruomenėje projektų rėmimą, planuojama finansuoti 20 neįgaliųjų socialinės integracijos srityje veikiančių organizacijų projektų (finansavimo šaltiniai – valstybės ir savivaldybės biudžetų lėšos).2016 m. iš valstybės ir savivaldybės biudžeto lėšų planuojama asmenims su negalia pritaikyti 20 būstų. 2015 m. buvo inicijuotas būsto pritaikymo išplėtimas iš savivaldybės biudžeto lėšų. Tik iš savivaldybės biudžeto lėšų planuojama pritaikyti papildomai 15 būstų neįgaliesiems. Siekiant, kad kuo daugiau senyvo amžiaus asmenų globos paslaugas gautų Klaipėdos mieste, o ne už savivaldybės ribų, planuojama globos namų statyba. Šiuo metu eilėje senyvo amžiaus globos paslaugoms gauti yra apie 100 asmenų. Projektas įtrauktas į ES lėšomis finansuotinų regioninių projektų sąrašą. **03 uždavinys. Plėtoti socialinių paslaugų infrastruktūrą, įrengiant naujus ir modernizuojant esamus socialines paslaugas teikiančių įstaigų pastatus.**Biudžetinės įstaigos Klaipėdos miesto nakvynės namų pastato (Viršutinė g. 21) patalpų pusrūsio sienų hidroizoliacijos, drenažinės sistemos bei ventiliacija yra probleminės, todėl planuojamos lėšos šio pastato techniniam projektui parengti ir remonto darbams atlikti. 2016 m. planuojama atlikti Biudžetinės įstaigos Neįgaliųjų centro „Klaipėdos lakštutė“ (Lakštučių g. 6) rūsio remontą, Biudžetinės įstaigos Klaipėdos miesto globos namų pastate (Žalgirio g. 3A) bus pašalinti konstrukcijos pažeidimai (pakeisti stoglangiai, sutvarkytas fasadas). Taip pat planuojama pritaikyti patalpas Debreceno g. 48 Biudžetinės įstaigos Klaipėdos miesto šeimos ir vaiko gerovės centro veiklai. Bus pašalinta avarinė būklė prie Klaipėdos miesto socialinės paramos centro pastato (Taikos pr. 76) – sutvarkytas įėjimo stogelis ir fasadas.Siekiant sugrąžinti ar suformuoti savarankiško gyvenimo, darbinius įgūdžius, palydėti į savarankišką gyvenimą socialinės rizikos asmenims būtų statomi (Viršutinė g.) savarankiško gyvenimo namai (30 vietų), pradedant projektavimo darbus 2017 m.2018 m. planuojama pradėti laikino apnakvindinimo ir apgyvendinimo namų infrastruktūros modernizavimą (Šilutės pl. 8). Šiuo metu veikiančiuose Nakvynės namuose (Šilutės pl. 8, rūsyje) teikiamos laikino apnakvindinimo paslaugos (52 vietos) būtų perkeltos į I aukštą (kur šiuo metu teikiamos laikino apgyvendinimo paslaugos (iki 6 mėn.) (52 vietos). Rūsyje paslaugos nebebūtų teikiamos, I aukšte būtų 18 vietų moterims laikino apgyvendinimo paslaugai ir 48 vietos laikino apnakvindinimo paslaugai. Tam reikia I aukšte įrengti virtuvėlę, dar vieną įėjimą, esantį ir naująjį įėjimus pritaikyti asmenims su negalia (keltuvus), įrengti 2 papildomas patalpas sanitariniams mazgams (tualetai, dušai).**04 uždavinys. Užtikrinti Klaipėdos miesto socialinio būsto fondo plėtrą ir valstybės politikos, padedančios apsirūpinti būstu, įgyvendinimą.**Įgyvendinant uždavinį, realizuojama Lietuvos Respublikos vietos savivaldos įstatymu nustatyta savivaldybių savarankiškoji funkcija – savivaldybės socialinio būsto fondo sudarymas, socialinio būsto nuoma. Klaipėdos miesto savivaldybėje sudarytuose, Savivaldybės administracijos direktoriaus 2015 m. sausio 9d. įsakymu Nr. AD1-64 patvirtintuose asmenų ir šeimų, turinčių teisę į savivaldybės socialinį būstą, sąrašuose įrašytos 2537 šeimos ir asmenys laukia savivaldybės socialinio būsto nuomos. Klaipėdos miesto savivaldybės socialinio būsto fondo plėtrai (butams įgyti) 2016 m. gauti lėšų iš valstybės biudžeto nenumatoma. Bus skirtos valstybės biudžeto specialiųjų tikslinių dotacijų lėšos būsto nuomos ar išperkamosios nuomos mokesčių dalies kompensacijoms mokėti asmenims ir šeimoms, kurie, laukdami savo eilės socialinio būsto nuomai savivaldybėje sudarytuose sąrašuose, nuomojasi būstą iš privačių asmenų. Išlieka galimybė socialinio būsto fondą plėsti turimų likusių tuščių, techniškai tvarkingų ir suremontuotų savivaldybės gyvenamųjų patalpų sąskaita.*Socialinio būsto fondo plėtra.* Pagal naujojo Lietuvos Respublikos paramos būstui įsigyti ar išsinuomoti įstatymo, įsigaliojusio 2015 m. sausio 1 d., nuostatas, valstybės biudžeto asignavimai butams pirkti ar statyti savivaldybių socialinio būsto fondams plėsti nebeskiriami. Šiuo metu yra baigiami rengti techniniai projektai dviejų gyvenamųjų namų, skirtų socialinio būsto prašantiems asmenims, statybai valstybės žemės sklypuose Irklų g.1 ir Rambyno g. 14A. Planuojama, kad Rambyno gatvėje iškils daugiabutis, kurio pirmame aukšte esantys butai bus pritaikyti gyventi asmenims su judėjimo negalia. Šiame name planuojama įrengti 40 butų. Irklų g. 1 planuojama įrengti 36 butus. Projektą planuojama įgyvendinti pagal Europos Sąjungos fondų investicijų veiksmų programą, abiem objektams rengiamas vienas investicijų projektas.*Socialinių butų pirkimas.*Lietuvos Respublikos paramos būstui įsigyti ar išsinuomoti įstatymu suteikta teisė nuomininkams nusipirkti gyvenamąsias patalpas, išnuomotas iki 2002 m. gruodžio 31 d. Gaunamos 2014–2016 metais už nuomininkams parduodamus savivaldybės būstus ir pagalbinio ūkio paskirties pastatus lėšos kaupiamos prisidėti prie socialinio būsto fondo gyvenamųjų namų statybos, finansuojamos ES struktūrinių fondų lėšomis, savivaldybei tenkančia dalimi, kuri leis paspartinti savivaldybės socialinio būsto fondo plėtrą. Todėl iki 2018 m. butų socialinio būsto fondui pirkimas neplanuojamas.*Savivaldybės socialinio būsto gyvenamųjų patalpų tinkamos fizinės būklės užtikrinimas ir nuomos administravimas.*Savivaldybės gyvenamųjų patalpų nuomos mokestis naudojamas apmokėti už savivaldybei nuosavybės teise priklausančių gyvenamųjų patalpų (butų) atnaujinimą ir remontą; pastato bendrųjų objektų remontą, atnaujinimą (modernizaciją); savivaldybės gyvenamųjų patalpų nuomos administravimą, paslaugų, susijusių su šių patalpų, kaip nuosavybės teisės objektu valdymu, teikimą; lėšoms, skiriamoms namui (statiniui) atnaujinti pagal privalomuosius statinių naudojimo ir priežiūros reikalavimus, kaupti. Įgyvendindama savo, kaip gyvenamųjų patalpų savininkės, tikslus, savivaldybė kartu su gyvenamųjų patalpų viešąsias paslaugas teikiančia viešąja įstaiga „Klaipėdos butai“ dalyvauja organizuojant daugiabučių namų, kuriuose yra savivaldybės gyvenamųjų patalpų, bendrojo naudojimo objektų atnaujinimą ir finansuoja šiuos darbus. Siekdama, kad savivaldybės butai būtų techniškai tvarkingi ir atitiktų specialiuosius reikalavimus, savivaldybė per savo viešąją įstaigą Lietuvos Respublikos viešųjų pirkimų įstatymo nustatyta tvarka organizuoja butų atnaujinimo darbų vykdymą (remontą), apmoka už remonto darbus pajamų, gaunamų už savivaldybės gyvenamųjų patalpų nuomą, lėšomis.*Politinių kalinių ir tremtinių bei jų šeimų narių sugrįžimo į Lietuvą programos įgyvendinimas.* Klaipėdos miesto savivaldybė yra Lietuvos Respublikos Vyriausybės patvirtintos Politinių kalinių ir tremtinių bei jų šeimų narių sugrįžimo į Lietuvą programos vykdytoja, atsakinga už grįžtančių asmenų, pageidaujančių apsigyventi Klaipėdoje, apgyvendinimą butuose, įgytuose už valstybės biudžeto ar kitas lėšas, skirtas Klaipėdos miesto savivaldybei. Klaipėdos miesto savivaldybės administracijos direktoriaus 2015 m. sausio 15 d. įsakymu Nr. AD1-132 sudarytame Grįžtančių į Lietuvą nuolat gyventi politinių kalinių ir tremtinių bei jų šeimų narių aprūpinimo būstu 2015 m. sąraše įrašyti 43 asmenys ir šeimos. Kasmet planuojama nupirkti po 8 butus |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2015(faktas) | 2016 | 2017 | 2018 |
| Teikiamų bendrųjų socialinių paslaugų rūšių skaičius | Socialinių reikalų departamento Socialinės paramos skyrius | 8 | 8 | 8 | 8 |
| Bendrąsias socialines paslaugas gaunančių gyventojų dalis, palyginti su prašymus pateikusiais asmenimis | Socialinės paramos skyrius | 97 | 98 | 99 | 99 |
| Vidutinė laukimo eilėje nuo dienos socialinės globos asmens namuose paskyrimo iki jos gavimo dienos trukmė, dienų skaičius | Socialinės paramos skyrius | 59 | 30 | 20 | 20 |
| Vidutinė laukimo eilėje nuo trumpalaikės socialinės globos paskyrimo *suaugusiems su negalia ar senyvo amžiaus asmenims* iki jos gavimo socialinės globos paslaugų įstaigoje trukmė, dienų skaičius | Socialinės paramos skyrius | 1 | 1 | 1 | 1 |
| Vidutinė laukimo eilėje nuo ilgalaikės socialinės globos paskyrimo *suaugusiems su negalia ar senyvo amžiaus asmenims* iki jos gavimo socialinės globos paslaugų įstaigoje trukmė, dienų skaičius | Socialinės paramos skyrius | 152 | 140 | 130 | 110 |
| Vidutinė laukimo eilėje nuo pagalbos į namus paslaugos paskyrimo asmenims iki jos gavimo trukmė, dienų skaičius | Socialinės paramos skyrius | 43 | 20 | 10 | 10 |
| Savivaldybės socialinių paslaugų (išskyrus bendrąsias socialines paslaugas) gavėjų dalis nuo visų socialinių paslaugų gavėjų, proc. | Socialinės paramos skyrius | 53,7 | 50 | 50 | 50 |
| Vidutiniškai per mėnesį dėl socialinių išmokų aptarnautas gyventojų skaičius, vnt. | Socialinės paramos skyrius | 5937 | 5900 | 5900 | 5900 |
| Vidutinis vaikų, apgyvendintų vaikų globos namuose, skaičius | Socialinės paramos skyrius | 133 | 155 | 155 | 155 |
| Savivaldybės socialinio būsto fondo plėtra:1. Nupirkta butų2. Pastatyta butų | Socialinio būsto skyrius | 00 | 00 | 076 | 100 |
| Į Lietuvą grįžtantiems politiniams kaliniams ir tremtiniams bei jų šeimų nariams apgyvendinti įgytas butų skaičius | Socialinio būsto skyrius | 8 | 8 | 8 | 9 |
| Surinkta nuomos mokesčio už išnuomotas savivaldybės gyvenamąsias patalpas (proc. nuo priskaičiuoto nuomos mokesčio) | Socialinio būsto skyrius | 84 | 85 | 86 | 87 |
| Suremontuotų tuščių savivaldybės gyvenamųjų patalpų skaičius | Socialinio būsto skyrius | 30 | 30 | 30 | 29 |
| Būsto nuomos ar išperkamosios nuomos mokesčių dalies kompensacijomis pasinaudojusių asmenų ir šeimų skaičius  | Socialinio būsto skyrius | 10 | 60 | 65 | 70 |
| **Numatomas programos įgyvendinimo rezultatas:**Savivaldybė pagal įstatymų nustatytą sprendimų priėmimo laisvę įgyvendins valstybės deleguotas funkcijas, atsižvelgdama į gyventojų interesus.Asmenims dėl neįgalumo ir senyvo amžiaus bei vaikams, netekusiems tėvų globos, teikiant piniginę paramą, sudaroma galimybė naudotis socialinėmis paslaugomis, mažinama socialinė gyventojų atskirtis. Teikiant geros kokybės socialines paslaugas, didinant jų prieinamumą socialinės rizikos šeimoms ir vaikams, neįgaliesiems, senyvo amžiaus žmonėms ir tam naudojant visus galimus išteklius (žmonių, finansinius, materialius), užtikrinama socialiai pažeidžiamų gyventojų grupių socialinė integracija. Socialinę paramą teikiančios įstaigos skirtos labiausiai pažeidžiamoms gyventojų grupėms: žmonėms su proto ar fizine negalia, beglobiams vaikams bei socialinių problemų turinčioms šeimoms, rizikos grupių asmenims ir pan. Kuo platesnis socialinių paslaugų tinklas savivaldybėje, tuo sudaromos geresnės sąlygos žmonėms gauti socialines paslaugas gyvenamojoje teritorijoje, didėja teikiamų socialinių paslaugų įvairovė. Asmenys (šeimos), turintys teisę į savivaldybių socialinį būstą, įsigys ar išsinuomos būstą. Už surinktas lėšas atnaujinant savivaldybei priklausančias gyvenamąsias patalpas, pailginamas jų eksploatavimo laikas, taupomi energetiniai resursai |
| **Galimi programos finansavimo variantai:** Valstybės biudžeto specialioji tikslinė dotacija savivaldybės biudžetui; valstybės ir savivaldybės biudžeto tarpusavio atsiskaitymų lėšos, Klaipėdos miesto savivaldybės biudžeto lėšos, Lietuvos Respublikos biudžeto lėšos, valstybės investicijos, ES struktūrinių fondų lėšos, kitos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.3.1 uždavinys. Didinti bendrųjų socialinių paslaugų įvairovę ir aprėptį.1.3.2 uždavinys. Didinti socialinės priežiūros paslaugų aprėptį ir prieinamumą.1.3.3 uždavinys. Didinti socialinės globos paslaugų aprėptį ir prieinamumą.1.3.4 uždavinys. Didinti socialinės paramos tikslingumą, prieinamumą, administravimo kokybę bei efektyvumą.1.3.5 uždavinys. Plėsti socialinio būsto fondą ir gerinti savivaldybės gyvenamojo fondo kokybę |
| **Susiję Lietuvos Respublikos ir savivaldybės teisės aktai:** Lietuvos Respublikos biudžeto sandaros įstatymas, Lietuvos Respublikos 2015 m. valstybės biudžeto ir savivaldybių biudžetų finansinių rodiklių patvirtinimo įstatymas, Lietuvos Respublikos vietos savivaldos įstatymas, Valstybinėms (perduotoms savivaldybėms) funkcijoms atlikti skirtų lėšų apskaičiavimo metodika, Lietuvos Respublikos socialinių paslaugų įstatymas, Lietuvos Respublikos Vyriausybės 2015 m. spalio 14 d. nutarimas Nr. 1070 „Dėl Valstybės finansinės paramos užsienyje mirusių (žuvusių) Lietuvos Respublikos piliečių palaikams parvežti į Lietuvos Respubliką teikimo ir materialinės pagalbos teikimo Lietuvos Respublikos piliečiams, nukentėjusiems užsienio valstybėse, taisyklių patvirtinimo“ pakeitimo“, Lietuvos Respublikos neįgaliųjų socialinės integracijos įstatymas, Lietuvos Respublikos išmokų vaikams įstatymas, Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymo pakeitimo įstatymas, Lietuvos Respublikos socialinių išmokų perskaičiavimo ir mokėjimo laikinasis įstatymas, Lietuvos Respublikos valstybinių šalpos išmokų įstatymas, Lietuvos Respublikos socialinės paramos mokiniams įstatymas, Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymas, Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 patvirtintas Socialinių paslaugų katalogas, Lietuvos Respublikos Vyriausybės 2009 m. gegužės 13 d. nutarimas Nr. 430 „Dėl socialinės paramos teikimo asmenims, grįžusiems iš laisvės atėmimo, kardomojo kalinimo vietų, socialinės bei psichologinės reabilitacijos įstaigų, ir šių asmenų įdarbinimo“, Valstybės paramos būstui įsigyti ar išsinuomoti bei daugiabučiams namams modernizuoti įstatymo įgyvendinimo įstatymas, Kompensacijų už valstybės išperkamą nekilnojamąjį turtą dydžio, šaltinių, mokėjimo terminų bei tvarkos, taip pat valstybės garantijų ir lengvatų, numatytų Piliečių nuosavybės teisių į išlikusį nekilnojamąjį turtą atkūrimo įstatyme, įstatymas, Klaipėdos miesto savivaldybės tarybos 2013 m. sausio  18 d. sprendimas Nr. T1-18 „Dėl projekto „Integralios socialinės globos paslaugų teikimas Klaipėdos mieste“ įgyvendinimo“, Klaipėdos miesto savivaldybės tarybos 2014 m. balandžio 30 d. sprendimu Nr. T2-93 patvirtintas Nemokamo mokinių maitinimo rūšių ir socialinės paramos mokiniams teikimo tvarkos aprašas, Klaipėdos miesto savivaldybės administracijos direktoriaus 2012 m. liepos 25 d.  įsakymu Nr. AD1-1738 patvirtinta Klaipėdos miesto savivaldybės biudžeto lėšų poreikio mokinių nemokamo maitinimo patiekalų gamybos išlaidoms dengti planavimo ir jų paskirstymo mokykloms metodika, Klaipėdos miesto savivaldybės administracijos direktoriaus 2015 m. liepos 3 d.  įsakymu Nr. AD1-2027 patvirtinta Socialinių projektų dalinio finansavimo iš Klaipėdos miesto savivaldybės biudžeto lėšų skyrimo ir atsiskaitymo už panaudotas lėšas tvarka, Klaipėdos miesto savivaldybės tarybos 2013 m. balandžio 25 d. sprendimas Nr. T2-79 „Dėl Klaipėdos miesto savivaldybės 2013–2020 strateginio plėtros plano patvirtinimo“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_